**รีบีน ซูลากอ** (อาหรับ: ريبين سولاقا, เกิด 12 เมษายน 1992) เป็นนักฟุตบอลชาวสวีเดน-อิรักเชื้อสายอัสซีเรียและนิกายแคลเดียนคาทอลิก เขาเคยเล่นในตำแหน่งกองหลังให้แก่บุรีรัมย์ ยูไนเต็ดและเล่นให้แก่ทีมชาติอิรัก เขาเป็นหนึ่งในผู้เล่นที่มีความสูงมากที่สุดในทีมชาติ โดยสูง 1.93 เมตร (6 ฟุต 4 นิ้ว) มีความโดดเด่นในด้านความแข็งแกร่งและการผ่านบอล

สโมสรอาชีพ
----------

ซูลากอเริ่มต้นเล่นฟุตบอลกับสโมสรเอสกิลสตูนาซิตี ซึ่งเขาได้ลงเล่นให้กับทีมชุดใหญ่ด้วยวัยเพียง 15 ปี ต่อมาหลังจบฤดูกาล 2012 เขาตัดสินใจไม่ต่อสัญญากับสโมสร และย้ายไปดาลเคิร์ดในฤดูกาล 2013 ต่อมาในเดือนมกราคม ค.ศ. 2014 เขาเซ็นสัญญาสามปีกับสโมสรกีฬาลุงสกิล และในเดือนกุมภาพันธ์ ค.ศ. 2015 เขาเซ็นสัญญากับสโมสรฟุตบอลซีเรียนสกา แต่ในเดือนสิงหาคมปีเดียวกัน เขาถูกปล่อยยืมตัวให้กับเอเอฟซี ยูไนเต็ด AFC United.

### เอลเวรัม

ซูลากอเซ็นสัญญากับสโมสรเอลเวรัมในลีกนอร์เวย์เมื่อฤดูกาล 2016 เขาพาทีมเลื่อนชั้นสู่ลีกระดับสองได้สำเร็จ และได้ขยายสัญญากับทีมไปจนถึงฤดูกาล 2017 อย่างไรก็ตาม เขาย้ายออกจากสโมสรในช่วงกลางฤดูกาลและย้ายไปเล่นในกาตาร์

### อัลมัรคียะฮ์

วันที่ 9 กรกฎาคม ค.ศ. 2017 ซูลากอเซ็นสัญญากับสโมสรอัลมัรคียะฮ์ในกาตาร์ เขาได้ลงเล่นนัดแรกให้กับสโมสรเมื่อวันที่ 16 กันยายน โดยได้ลงเล่นครบนาที 90 ช่วยให้ทีมเอาชนะทีมใหญ่อย่าง Al-Sadd อย่างพลิกความคาดหมาย นั่นทำให้เขามีชื่อติดทีมยอดเยี่ยมในลีกประจำสัปดาห์นั้น

### ราดนิกินิซ

ซูลากอย้ายไปราดนิกินิซซึ่งอยู่ภายใต้การคุมทีมของ Milorad Kosanović เพื่อเสริมความแข็งแกร่งในแนวรับ เขาเซ็นสัญญากับสโมสรเซอร์เบียเมื่อวันที่ 30 สิงหาคม ค.ศ. 2019 หนึ่งวันก่อนที่ตลาดซื้อขายผู้เล่นจะปิด

### บุรีรัมย์ ยูไนเต็ด

ในเดือนพฤษภาคม ค.ศ. 2021 ซูลากอได้ย้ายมาบุรีรัมย์ ยูไนเต็ดในไทยลีก และได้ทำการเปิดตัวกับสโมสรอย่างเป็นทางการเมื่อวันที่ 6 สิงหาคม โดยเขาจะสวมเสื้อหมายเลข 22 ต่อมาในวันที่ 19 มกราคม ค.ศ. 2022 เขาทำประตูแรกในนามสโมสรในการแข่งขันช้าง เอฟเอคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะแชมป์เก่าอย่างลีโอ เชียงราย ยูไนเต็ดไปได้ 4–1 ผ่านเข้าสู่รอบก่อนรองชนะเลิศได้สำเร็จ

ทีมชาติ
-------

วันที่ 12 มิถุนายน ค.ศ. 2015 ซูลากอลงเล่นนัดแรกให้กับทีมชาติอิรักในนัดที่บุกไปแพ้ญี่ปุ่น 4–0 ที่โยโกฮามะ ต่อมา เขาได้ลงเล่นให้กับทีมชาติในฟุตบอลโลก 2018 รอบคัดเลือก และมีชื่อติดทีมชาติชุดลุยศึกเอเชียนคัพ 2019

วันที่ 20 กุมภาพันธ์ ค.ศ. 2022 เขาประกาศเลิกเล่นทีมชาติด้วยเหตุผลส่วนตัว แต่ต่อมาเขากลับมารับใช้ทีมชาติอีกครั้งเมื่อวันที่ 16 สิงหาคม ค.ศ. 2023. และสามารถทำประตูแรกให้กับทีมชาติอิรักได้ในการแข่งขันเอเชียนคัพ 2023

ชีวิตส่วนตัว
------------

ซูลากอเกิดที่ชานเมืองอันกาวาในอัรบีล ประเทศอิรัก เขามีเชื้อสายอัสซีเรีย ต่อมาใน ค.ศ. 2002 เขาในวัย 10 ปี ได้ย้ายไปสวีเดนพร้อมกับครอบครัว

สถิติอาชีพ
----------

### สโมสร

*ณ วันที่ 30 เมษายน 2023*

| สโมสร | ฤดูกาล | ลีก | เอฟเอคัพ | ลีกคัพ | เอเชีย | อื่น ๆ | ทั้งหมด |
| --- | --- | --- | --- | --- | --- | --- | --- |
| ระดับ | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| บุรีรัมย์ ยูไนเต็ด | 2021–22 | ไทยลีก | 26 | 0 | 5 | 1 | 4 | 0 | 1 | 0 | — | 36 | 1 |
| 2022–23 | ไทยลีก | 25 | 0 | 5 | 0 | 4 | 0 | 0 | 0 | 1 | 0 | 35 | 0 |

1. ↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
2. ↑  ลงเล่นในไทยแลนด์แชมเปียนส์คัพ

เกียรติประวัติ
--------------

บุรีรัมย์ ยูไนเต็ด
* ไทยลีก: 2564–65, 2565–66
* ไทยเอฟเอคัพ: 2564–65
* ไทยลีกคัพ: 2564–65, 2566–66

### ทีมชาติ

อิรัก
* ฟุตบอลชิงถ้วยพระราชทานคิงส์คัพ : 2566

อ้างอิง
-------

1. 1 2  แม่แบบ:GSA player
2. ↑  "KLART: Rebin Sulaka till Syrianska FC (Swedish Language)".
3. ↑  "Seier over Nybergsund og midtstopper signert !". *Elverum Fotball*.
4. ↑  "Sulaka og Tervaniemi klar for 2017" (ภาษานอร์เวย์บุคมอล). คลังข้อมูลเก่าเก็บจากแหล่งเดิมเมื่อ 2017-01-31. สืบค้นเมื่อ 2021-08-10.
5. ↑  "rebinsulaka has been in Qatar for one day and he's already dominating the newspapers" (ภาษาอังกฤษ).
6. ↑  "Al Sadd lose opening game".
7. ↑  "QSL TOTW1".
8. ↑  Radnički doveo reprezentativca Iraka at Sportski žurnal, 30-8-2019 (ในภาษาเซอร์เบีย)
9. ↑  "บุรีรัมย์ปิดดีลคว้า ซูลากอ ยักษ์ทีมชาติอิรัก". สืบค้นเมื่อ August 10, 2021.
10. ↑  ""บุรีรัมย์ ยูไนเต็ด" เปิดตัว "พีรดนย์-รีบีน" ลุยฤดูกาล 2021/22". สืบค้นเมื่อ August 10, 2021.
11. ↑  "แชมป์เซราะกราว คว้าชัย 4-1 ปิดบัญชีแค้น ถ้วยช้าง เอฟเอคัพ". สืบค้นเมื่อ 19 มกราคม 2022.
12. ↑  "Getting to know Rebin Sulaka - Soccer Iraq". 20 June 2017.
13. ↑
14. ↑  "Rebin Sulaka announces retirement" (ภาษาอาหรับ).
15. ↑  "Rebin Sulaka reverses retirement" (ภาษาอังกฤษ).

แหล่งข้อมูลอื่น
---------------

* ข้อมูลของ รีบีน ซูลากอ ที่ ซ็อกเกอร์เวย์

| * ด
* ค
* ก
ทีมยอดเยี่ยมของไทยลีก ฤดูกาล 2564–65 |
| --- |
| 
* GK: กัมพล
* DF: ธีราทร
* DF: อีเวร์ตง
* DF: ซูลากอ
* DF: สันติภาพ
* MF: ปกรณ์
* MF: วีระเทพ
* MF: เชาว์วัฒน์
* FW: ศุภชัย
* FW: ฮามิลตง
* FW: เอเบร์ชี

 |